Shtohen numri i emigrantëve që mbërrijnë në Itali
Ndërkohë që po shtohen rreziqet në Libi, po rritet edhe numri i emigrantëve që mbërrijnë në brigjet italiane
Rreth 19 mijë emigrantë mbërritën në Itali në muajin maj nga Afrika e Veriut, gati dyfishi i muajit të mëparshëm. Një numër rekord prej mbi 13 mijë personash u shpëtuan në Detin Mesdhe vetëm brenda një jave. Me shtimin e numrit të emigrantëve, Bashkimi Evropian vendosi të vazhdojë edhe për një vit operacionin “Sofia”, kundër trafikantëve dhe anijeve me emigrantë: thotë Rikardo Fabiani. Gjatë këtij viti, rreth 2100 persona kanë vdekur gjatë udhëtimit nëpër Mesdhe. Këtë muaj, BE-ja vendosi të forcojë bashkëpunimin me vendet përgjatë rrugëtimit të emigrantëve, në veçanti me Libinë. Por, në këtë vend të përçarë nga milicitë dhe administratat rivale është thuajse e pamundur arritja e një partneriteti të efektshëm. thotë Rikardo Fabiani. Organizata “Amnesty International” akuzon rojen bregdetare libiane për abuzime të mëdha me emigrantët. Organizata intervistoi dhjetëra persona që i mbijetuan udhëtimit dhe që folën për trajtim të tmerrshëm: Në një rast, disa emigrantë përshkruan se si u braktisën në det të hapur nga roja bregdetare, pasi u prish motori i anijes së tyre: OKB-ja thotë se mbi 7 mijë fëmijë të pashoqëruar arritën në Itali nga Afrika e Veriut gjatë pesë muajve të parë të këtij viti, shumë prej tyre të rrezikuar për t’u shfrytëzuar. Sipas OKB-së, rreth 235 mijë emigrantë të tjerë po presin në Libi për të udhëtuar drejt Evropës, dhjetëra mijëra prej tyre fëmijë që udhëtojnë të vetëm.